OpenLLM-France/wikimedia huggingface dataset:
# Nasr ibn Habib al-Muhal·labí

Nasr ibn Habib al-Muhal·labí fou un membre de la família muhal·làbida que fou governador o valí d'Ifríqiya.
A la mort de Rawh ibn Hàtim al-Muhal·labí (791) després d'un pacífic govern de més de 3 anys, el seu fill Kabisa ibn Rawh el va succeir, però el jund va reclamar al califa el nomenament d'un altre muhal·làbida, Nasr ibn Habib, que havia estat l'antic sàhib aix-xurta de Yazid ibn Hàtim al-Muhal·labí i coneixia bé l'exèrcit. El califa ho va concedir i fou nomenat.
Un altre fill de Rawh, al-Fadl, era llavors governador del Zab, i es va considerar postergat, anant a la cort a Bagdad a reclamar al califa que el 793 va acordar el cessament de Nasr i el nomenament del propi al-Fadl ibn Rawh ibn Hàtim al-Muhal·labí.

## Referències

* Hugh Kennedy, The early Abbasid Caliphate: a political history, en línia en part a Google Llibres
# Nasr ibn Muhàmmad

Abu-l-Juyuix Nasr ibn Muhàmmad (1287-1322) fou rei musulmà de la dinastia nassarita de Granada del 1309 al 1314. Va succeir el seu germà Muhàmmad III al-Makhlú quan aquest va abdicar el març de 1309. Tenia llavors 22 anys.
El regne estava amenaçat per catalans-aragonesos i castellans pel nord, i pels marínides al Magreb. La situació era preocupant doncs no es podia rebre ajut dels abdalwadites de Tlemcen que estaven en pau amb el Marroc i eren aliats dels catalans; el 20 de juliol de 1309 la ciutat de Ceuta, origen del conflicte, proclamava la sobirania marínida i abandonava als nassarites. L'ofensiva dels cristians contra Algesires i Almeria va ser descoordinada i gran part dels contingents castellans a la primera es va retirar a mitjan any 1309. El setge d'Almeria, que no es va iniciar fins a mitjan agost del 1309 quan van arribar els catalans per mar; l'avituallament l'havien de fer els vaixells catalans i quan va arribar el fred i el mal temps va fer difícil la navegació.
Després de la submissió de Ceuta els marínides no tenien més ambicions territorials i el sultà estava disposat a acceptar un tractat de pau amb Nasr, especialment després de l'ocupació castellana de Gibraltar el setembre del 1309, i es va signar un acord pel qual Algesires, Ronda i les poblacions de les seves comarques passaven al sultà com a dot de germana del rei de Granada (que es va casar amb el sultà Abu-r-Rabí Sulayman ibn Yússuf (1308-1310) i a canvi de l'ajut d'aquest contra els catalans i castellans. Finalment els castellans van aixecar el setge d'Algesires el gener del 1310 quan el rei Ferran IV va acceptar la proposta de Nasr d'esdevenir el seu vassall i restituir algunes fortaleses de la frontera (Quesada i Bedmar) a canvi de renunciar a conquerir Algesires. Quant a Almeria, veient que els castellans no enviaven forces per terra, els catalans es van retirar (desembre de 1309) i van signar una treva (26 de gener de 1310) en la qual cobraven un tribut i eren alliberats els captius cristians. Els catalans ja no van tornar i les operacions dels castellans es van limitar a escaramusses frontereres. La mort de Ferran IV el setembre del 1312 va posar fi gairebé a les seves operacions si bé els castellans van completar amb èxit el setge d'Alcaudete.
Per raons desconegudes Nasr va esdevenir impopular. El 8 de febrer de 1314 fou enderrocat pel seu cosí Ismaïl I fill del governador de Màlaga. Se li va autoritzar a residir a Guadix i administrar la comarca. El 1316 va demanar ajut als castellans per ser reposat al tron. Això va portar a una guerra entre Castella i Granada que va acabar amb la batalla de la Vega de Granada (26 de juny de 1319) en què els dos infantes regents de Castella van ser derrotats i morts, i el 18 de juny de 1320 es va justar una treva de 8 anys. Nasr va morir dos anys després, el 1322.

## Referències

Historia de la dominacion de los Arabes en España: Sacada de varios manuscritos y memorias arabigas, per José Antonio Conde.
# La Mort de Cambyse

La Mort de Cambyse és una pel·lícula muda francesa dirigida per Louis Feuillade, estrenada el 1909.

## Repartiment

* Alice Tissot
* Christiane Mandelys
* Maurice Vinot

## Distribució

Distribuït per la Société des Etablissements L. Gaumont, es va estrenar als cinemes francesos el 18 de desembre de 1909. Als Estats Units, es va estrenar amb el títol Cambyses, King of Persia, i distribuïda el 1909 per la Kleine Optical Company.

## Referències

* ↑ La Mort de Cambyse a cineressources.net
# Nabisco

Nabisco (nom derivat de: National Biscuit Company) és una companyia dels Estats Units fabricant de galetes (com per exemple la marca Oreo) i aperitius (Snacks). La seva seu central és a East Hanover, Nova Jersey, és una companyia subsidiària de l'empresa Kraft Foods. La planta de Nabisco a Chicago de 167.000 m2 és la fleca més gran del món i té 1.500 treballadors.
Entre els seus productes es compten les marques Chips Ahoy!, Fig Newtons, Mallomars, Oreos, Cameo, Premium Crackers, Ritz Crackers, Teddy Grahams, Triscuits, Wheat Thins, Social Tea, Nutter Butter, Peek Freans, Lorna Doone, les xocolates Wafers i Chicken in a Biskit.
Nabisco obrí les seves oficnes aleshores sota el nom de National Biscuit Company en el primer gratacel del món, el Home Insurance Building a el Chicago Loop el 1898.

## Història

* 1792 - Pearson & Sons Bakery obre a Massachusetts. Fabriquen una galeta anomenada pilot bread que es consumia en els viatges llargs de vaixell.
* 1801 - Josiah Bent Bakery va ser el primer a encunyar el terme 'crackers' per un tipus de galeta que produïa.
* 1889 - William Moore compra Pearson & Sons Bakery, Josiah Bent Bakery, i altres sis fleques per començar la New York Biscuit Company.
* 1890 - Adolphus Green inicia la American Biscuit & Manufacturing Company després de comprar 40 fleques diferents.
* 1898 - William Moore i Adolphus Green es fusionen i formen National Biscuit Company. Adolphus Green n'és el president.
* 1901 - El nom Nabisco es fa servir per primera vegada per a un producte ensucrat.
* 1971 - Nabisco passa a ser el nom corporatiu.
* 1981 - Nabisco es fusiona amb Standard Brands.
* 1985 - Nabisco Brands es fusiona amb R.J. Reynolds
* 1993 - Kraft General Foods compra els cereals d'esmorzar NABISCO de RJR Nabisco.
* 1999 - Nabisco compra Favorite Brands International
* 2000 - Philip Morris Companies, Inc. compra Nabisco i el fusiona amb Kraft Foods, Inc.

## Referències

* ↑ City of Chicago

## Enllaços externs

* Nabisco - Lloc web oficial
* FTC summary of competitive concerns about the 2000 acquisition of Nabisco
# Nabiu blau

El nabiu blau (Vaccinium corymbosum) és una planta del gènere Vaccinium, que inclou més de 200 espècies d'arbustos silvestres productors de baies comestibles rodons i amb vèrtexs brillants. Els fruits, que neixen en raïms, són blancs al principi i a mesura que van madurant es tornen de color vermellosa-purpúria per acabar blaus quan són completament madurs. Pel seu dolç sabor s'utilitzen per elaborar gelees, melmelades, vins, pastissos i diversos plats dolços.
Aquesta espècie, originària dels Estats Units, és freqüentment conreada per a obtenir els seus fruits i n'existeixen diverses varietats i híbrids. Estats Units n'és el principal productor i consumidor. Altres espècies americanes que també s'utilitzen pèr al conreu del nabiu poden ser Vaccinium angustifolium, Vaccinium myrtilloides, Vaccinium darrowii o Vaccinium virgatum.
No s'ha de confondre amb altres espècies, com el nabiu comú o el Nabiu uliginós que podem trobar al boscos de Catalunya, o amb la gerdera silvestre. Els fruits d'aquestes plantes silvestres, sobretot als països on són més freqüents i es cullen freqüentment, són més petits i apreciats, per llur sabor i color intens, que els de les espècies conreades.

## Vegeu també

* Nabiu

## Referències

* ↑ Oriol de Bolòs i Josep Vigo. Flora dels Països Catalans. Barcelona: Ed. Barcino, 1995, p. Vol.III, pàg.30. ISBN 84-7226-657-5.
* ↑ «16. Vaccinium corymbosum Linnaeus, Sp. Pl. 1: 350. 1753. (en anglès)». efloras.org. [Consulta: 2 febrer 2023].
* ↑ García Delgado, Carles. «El arándano – Fruta del bosque por excelencia (en castellà)». catalunyaplants.
* ↑ «Variedades de arándano». El huerto urbano (en castellà). [Consulta: 2 febrer 2023].
# Doucy-en-Bauges

Doucy-en-Bauges és un municipi francès situat al departament de la Savoia i a la regió d'Alvèrnia-Roine-Alps. L'any 2007 tenia 83 habitants.

## Demografia
### Població

El 2007 la població de fet de Doucy-en-Bauges era de 83 persones. Hi havia 32 famílies de les quals 12 eren unipersonals (8 homes vivint sols i 4 dones vivint soles), 8 parelles sense fills, 8 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 122 habitatges, 37 eren l'habitatge principal de la família, 61 eren segones residències i 24 estaven desocupats. 113 eren cases i 8 eren apartaments. Dels 37 habitatges principals, 25 estaven ocupats pels seus propietaris, 11 estaven llogats i ocupats pels llogaters i 1 estava cedit a títol gratuït; 9 tenien tres cambres, 10 en tenien quatre i 18 en tenien cinc o més. 22 habitatges disposaven pel capbaix d'una plaça de pàrquing. A 19 habitatges hi havia un automòbil i a 11 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Doucy-en-Bauges el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 4 |
| 8 | 75 a 79 | 4 |
| 0 | 70 a 74 | 8 |
| 4 | 65 a 69 | 0 |
| 0 | 60 a 64 | 4 |
| 0 | 55 a 59 | 0 |
| 0 | 50 a 54 | 0 |
| 4 | 45 a 49 | 4 |
| 0 | 40 a 44 | 0 |
| 4 | 35 a 39 | 0 |
| 4 | 30 a 34 | 4 |
| 0 | 25 a 29 | 0 |
| 0 | 20 a 24 | 0 |
| 4 | 15 a 19 | 4 |
| 4 | 10 a 14 | 0 |
| 0 | 5 a 9 | 0 |
| 8 | 0 a 4 | 0 |

## Economia

El 2007 la població en edat de treballar era de 45 persones, 40 eren actives i 5 eren inactives. Les 40 persones actives estaven ocupades(22 homes i 18 dones).. De les 5 persones inactives 3 estaven jubilades, 1 estava estudiant i 1 estava classificada com a «altres inactius».

### Activitats econòmiques

Dels 4 establiments que hi havia el 2007, 1 era d'una empresa de fabricació d'altres productes industrials, 2 d'entitats de l'administració pública i 1 d'una empresa classificada com a «altres activitats de serveis».
L'únic servei als particulars que hi havia el 2009 era un taller de reparació d'automòbils i de material agrícola.
L'any 2000 a Doucy-en-Bauges hi havia 7 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Doucy-en-Bauges a l'INSEE.
* Évolution et structure de la population Fitxa amb el detall de dades de Doucy-en-Bauges a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Unión Regionalista Aragonesa

La Unión Regionalista Aragonesa va ser una formació política aragonesista que va aparèixer el 4 de novembre de 1916 a Saragossa. Les seves joventuts es denominaven Joventuts Aragonesista Aragonesa. El seu objectiu era la formació d'una mancomunitat a l'Aragó i els seus principals membres eren Juan Moneva y Puyol, Andrés Giménez Soler, Antonio de Gregorio Rocasolano i Manuel Marraco.
# Vincle de parella

En biologia, un vincle de parella és el fort lligam que sorgeix entre un mascle i una femella o en alguns casos entre individus d'un mateix gènere. Pot desembocar en la producció de descendents o un vincle que duri tota la vida o les dues coses.
Aquest terme es fa servir sovint en sociobiologia i biologia evolutiva. En general, incorpora el concepte de relació socialment monògama per a tota la vida o una certa etapa d'interacció reproductiva en una espècie socialment monògama. També es fa servir per a descriure relacions humanes. Igual que altres aspectes de la sexualitat dels humans o d'altres animals, el vincle de parella té un component hormonal.

## Referències

* ↑ Costa García, Maria. «Monògams o polígams? Què som? PART 3: Evolució i humans actuals – GAMETALIA». gametalia.cat, 30-01-2021. [Consulta: 18 agost 2021].
* ↑ Desfilis, E. «Del camp a la clínica: ratolins monògams i hormones de l'amor». VilaWeb, 31-03-2015. [Consulta: 30 juny 2018].
# Paragnetina flavotincta

Paragnetina flavotincta és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Àsia: l'Extrem Orient Rus i Corea.

## Referències

* ↑ Klapálek, 1907. Rozpr. Ceské. Akad. 16(31):17.
* ↑ uBio (anglès)
* ↑ McLachlan, 1872. Ann. Soc. ent. Belg. 15:54.
* 1 2 3 Catalogue of Life (anglès)
* 1 2 Plecoptera Species File (Version 1.1/4.0) (anglès)
* ↑ Nature of the Transbaikalian Region Arxivat 2016-03-03 a Wayback Machine. (anglès) i (rus)
* ↑ An Annotated List of the Stoneflies (Plecoptera) of the Soviet Far East (anglès)
* ↑ On the stonefly (Plecoptera) fauna of the transfrontier Selenga River basin (anglès)
* ↑ Benthic macroinvertebrates for uses in stream biomonitoring and restoration (anglès)
* ↑ Stark, B.P., 2010. Studies on Korean stoneflies (Insecta: Plecoptera) with descriptions of two new species. Illiesia, 6(01):1-10.
* ↑ Global Species Arxivat 2016-03-03 a Wayback Machine. (anglès)

## Bibliografia

* Klapálek, 1923. Coll. Zool. Selys. 4(2):74.
* Claassen, 1940. Mem. Cornell agric. Exp. Sta. 232:129.
* Illies, 1966. Das Tierreich 82:74.
* Kimmins, 1970. Bull. Br. Mus. Nat. Hist. Ent. 24(8):342.
* Zwick, P., 1973. Das Tierreich 94:260, 261.

## Enllaços externs

* BioLib (anglès)
* Perlidae Species Listing Arxivat 2011-01-16 a Wayback Machine. (anglès)
# Unión del Pueblo Canario

Unión del Pueblo Canario (UPC) fou una coalició de partits polítics comunistes, independentistes i nacionalistes d'esquerres de les Illes Canàries que existí entre finals dels anys 70 i principis dels 80.

## Organitzacions que formaven UPC

* Partido Comunista Canario-provisional (PCC(p)). Més tard s'anomenaria Partido de la Revolución Canaria (PRC)
* Células Comunistas
* Partido de Unificación Comunista de Canarias (PUCC). Més tard s'anomenaria Movimiento de Izquierda Revolucionaria del Archipiélago Canario (MIRAC)
* Asamblea Canaria
* Partido Socialista de Canarias (escissió del Partido Socialista Popular quan s'integrà en el PSOE)

## Història

A les eleccions generals de 1977 es presentà en la província de Las Palmas una coalició entre Células Comunistas i Partido Comunista Canario-provisional (PCC(p)), sota el nom de Pueblo Canario Unido (PCU). Esdevingueren la tercera força política més votada a la ciutat de Las Palmas de Gran Canaria.
Després de l'experiència del PCU, el projecte s'amplià, afegint-s'hi altres organitzacions com el Partido de Unificación Comunista Canario (que s'havia presentat en coalició amb altres partits menors a la província de Santa Cruz de Tenerife, sense obtenir el suport electoral que el PCU va obtenir a Las Palmas) i algunes organitzacions socialistes autonomistes. D'aquesta manera es formà Unión del Pueblo Canario.
A les eleccions municipals de 1979 UPC aconseguí l'alcaldia de Las Palmas de Gran Canaria, amb Manuel Bermejo; i, a les generals, Fernando Sagaseta fou elegit diputat com ho mostra aquesta taula. Esdevingué la tercera força política de les Illes Canàries. Però a les eleccions al Parlament de Canàries de 1983 només va obtenir el 8,48% dels vots i dos escons.
En un intent d'aglutinar més forces polítiques, UPC va anar moderant els seus plantejaments i, alhora, tractà de deixar de banda els militants de base independentistes. Això provocaria friccions i enfrontaments interns que provocarien la dissolució de la coalició.

## Formacions polítiques sorgides a la dissolució d'UPC

* Células Comunistas passà a formar part del Partido Comunista de los Pueblos de España
* El Partido de la Revolución Canaria integrà junt al Partido Comunista de España la coalició Izquierda Canaria Unida (ICU). Sectors de l'antic Partido Comunista Canario (provisional) s'escindiren i formaren agrupacions polítiques menors que posteriorment formaran part de Frepic-Awañak.
* El Movimiento de Izquierda Revolucionaria del Archipiélago Canario conservà aquesta denominació durant un temps. Posteriorment donà pas a Unión de Nacionalistas de Izquierda (UNI).
# Roberto Moreno

Roberto Pupo Moreno (Rio de Janeiro, 11 de febrer de 1959) va ser un pilot de curses automobilístiques brasiler que va arribar a disputar curses de Fórmula 1.
Va néixer l'11 de febrer del 1959 a Rio de Janeiro, Brasil.

## A la F1

Roberto Moreno va debutar a la novena cursa de la temporada 1982 (la 33a temporada de la història) del campionat del món de la Fórmula 1, disputant el 3 de juliol del 1982 el G. P. d'Holanda al circuit de Zandvoort.
Va participar en un total de setanta-set curses puntuables pel campionat de la F1, disputades en set temporades no consecutives (1982, 1987, 1989-1992 i 1995), aconseguint una segona posició com millor classificació en una cursa i assolí quinze punts pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Posició | Punts |
| 1982 | John Player Lotus | Lotus | Cosworth | SUD | BRA | O.USA | SMR | BEL | MON | E.USA | CAN | HOL NVQ | GBR | FRA | ALE | AUT | SUI | ITA | LVG | | - | 0 |
| 1987 | Team AGS | AGS | Cosworth | BRA | SMR | BEL | MON | E.USA | FRA | GBR | ALE | HUN | AUT | ITA | POR | ESP | MEX | JPN Ret | AUS 6 | | 19è | 1 |
| 1989 | Coloni | Coloni | Cosworth | BRA NVQ | SMR NVQ | MON Ret | MEX NVQ | USA NVQ | | | | | | | | | | | | | - | 0 |
| 1989 | Coloni | Coloni | Cosworth | | | | | | CAN Ret | FRA NVQ | GBR Ret | ALE NVQ | HUN NVQ | BEL NVQ | ITA NVQ | POR Ret | ESP NVQ | JPN NVQ | AUS NVQ | | - | 0 |
| 1990 | EuroBrun Racing | EuroBrun | Judd | USA 13 | BRA NVQ | SMR Ret | MON NVQ | CAN NVQ | | | | | | | | | | | | | 10è | 6 |
| 1990 | EuroBrun Racing | EuroBrun | Judd | | | | | | MEX NVQ | FRA NVQ | GBR NVQ | ALE NVQ | HUN NVQ | BEL NVQ | ITA NVQ | POR NVQ | ESP NVQ | | | | 10è | 6 |
| 1990 | Benetton Formula | Benetton | Ford | | | | | | | | | | | | | | | JPN 2 | AUS 7 | | 10è | 6 |
| 1991 | Camel Benetton Ford | Benetton | Ford | USA Ret | BRA 7 | SMR 13 | MON 4 | CAN Ret | MEX 5 | FRA Ret | GBR Ret | ALE 8 | HUN 8 | BEL 4 | | | | | | | 10è | 8 |
| 1991 | Team 7UP Jordan | Jordan | Ford | | | | | | | | | | | | ITA Ret | POR 10 | ESP | JPN | | | 10è | 8 |
| 1991 | Minardi Team | Minardi | Ferrari | | | | | | | | | | | | | | | | AUS 16 | | 10è | 8 |
| 1992 | Andrea Moda Formula | Moda | Judd | SUD | MEX | BRA NVQ | ESP NVQ | SMR NVQ | MON Ret | CAN NVQ | FRA | GBR NVQ | ALE NVQ | HUN NVQ | BEL NVQ | ITA | POR | JPN | AUS | | - | 0 |
| 1995 | Parmalat Forti Ford | Forti | Ford | BRA Ret | ARG NC | SMR NC | ESP Ret | MON Ret | CAN Ret | FRA 16 | GBR Ret | ALE Ret | HUN Ret | BEL 14 | ITA Ret | POR 17 | EUR Ret | PAC 16 | JPN Ret | AUS Ret | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 77 (42) | 0 | 1 | 0 | 1 | 15 |
# Vellemoz

Vellemoz és un municipi francès situat al departament de l'Alt Saona i a la regió de Borgonya - Franc Comtat. L'any 2007 tenia 93 habitants.

## Demografia
### Població

El 2007 la població de fet de Vellemoz era de 93 persones. Hi havia 36 famílies, de les quals 8 eren unipersonals (8 dones vivint soles i 8 dones vivint soles), 16 parelles sense fills i 12 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 41 habitatges, 37 eren l'habitatge principal de la família i 4 estaven desocupats. 39 eren cases i 2 eren apartaments. Dels 37 habitatges principals, 27 estaven ocupats pels seus propietaris, 7 estaven llogats i ocupats pels llogaters i 3 estaven cedits a títol gratuït; 6 tenien tres cambres, 6 en tenien quatre i 25 en tenien cinc o més. 34 habitatges disposaven pel capbaix d'una plaça de pàrquing. A 14 habitatges hi havia un automòbil i a 18 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Vellemoz el 2009. :
| Homes | Edats | Dones |
| 0 | 95 o + | 4 |
| 0 | 90 a 94 | 0 |
| 0 | 85 a 89 | 4 |
| 0 | 80 a 84 | 0 |
| 0 | 75 a 79 | 4 |
| 4 | 70 a 74 | 0 |
| 4 | 65 a 69 | 4 |
| 0 | 60 a 64 | 4 |
| 4 | 55 a 59 | 0 |
| 8 | 50 a 54 | 4 |
| 0 | 45 a 49 | 8 |
| 0 | 40 a 44 | 0 |
| 0 | 35 a 39 | 0 |
| 0 | 30 a 34 | 0 |
| 8 | 25 a 29 | 4 |
| 0 | 20 a 24 | 4 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 4 | 0 a 4 | 0 |

## Economia

El 2007 la població en edat de treballar era de 54 persones, 38 eren actives i 16 eren inactives. De les 38 persones actives 36 estaven ocupades (19 homes i 17 dones) i 2 estaven aturades (1 home i 1 dona). De les 16 persones inactives 8 estaven jubilades, 6 estaven estudiant i 2 estaven classificades com a «altres inactius».

### Activitats econòmiques

Dels 3 establiments que hi havia el 2007, 1 era d'una empresa de comerç i reparació d'automòbils, 1 d'una empresa de serveis i 1 d'una entitat de l'administració pública.
L'any 2000 a Vellemoz hi havia 6 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Vellemoz a l'INSEE.
* Évolution et structure de la population Fitxa amb el detall de dades de Vellemoz a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Ruisbroek (Puurs)

* Per a altres significats, vegeu «Ruisbroek».
Ruisbroek és un poble de la província belga d'Anvers. Va ser un municipi independent fins quel l'1 de gener de 2017 va fusionar amb Puurs. Ruisbroek compta amb una superfície de 3,54 km² i, l'any 1994 tenia 4103 habitants.
Poble de pòlders, des de l'alta edat mitjana fins al 1976, sovint va patir d'inundacións del Rupel. Excepte un polígon industrial prop del Canal marítim Brussel·les-Escalda, va quedar un nucli rural.

## Referències

* 1 2 Steyaert, Rita. «Ruisbroek» (en neerlandès). Agentschap Onroerend Erfgoed, 2008.
# Ruisbroek (Brabant)

* Per a altres significats, vegeu «Ruisbroek».
Ruisbroek és un poble de la província belga de Brabant Flamenc. Va ser un municipi independent fins que l'1 de gener de 2017 es va fusionar amb Sint-Pieters-Leeuw. Ruisbroek compta amb una superfície de 3,54 km² i, l'any 2007 tenia 6043 habitants.
L'assentament es va crear des del segle xi prop d'un gual al Zenne. El primer esment escrit Ruschebruc data del 1179, significa «pantà amb molts joncs i senill». El poble va sofrir sovint d'inundacions pel Zenne. Per transformar el pantà i crear prats es va desguassar la zona ja a l'edat mitjana en excavar tres weterings: el Broekgracht, Oude Gracht i Laekebeek.
Al segle xix, la construcció del Canal Brussel·les-Charleroi (acabat el 1832) i el ferrocarril Brussel·les-Mons (inaugurat el 1840) van transformar a poc a poc el poble agrícola en poble industrial amb un florissant sector del tèxtil, avui desaparegut.

## Persones

* Joan de Ruusbroec (1293-1381), clergue i místic

## Referències

* 1 2 3 Kennes, Hilde. «Ruisbroek» (en neerlandès). Agentschap Onroerend Erfgoed, 2008.